Rolf Lassgård

Rolf Holger Lassgård (født 29. marts 1955 i Östersund i Jämtland) er en svensk film-, tv- og teaterskuespiller.

Karriere 
Lassgård er uddannet skuespiller fra Statens Scenskola i Malmö 1975-1978, hvorefter han blev ansat ved Skånska teatern i Landskrona, hvor han bl.a. fik stor success i 1979-80 som Puk i En Skærsommernatsdrøm. I 1982 fulgte han instruktører Peter Oskarsson til Gävle. Den dag i dag bor han stadig i Gävle, men indspiller film og tv i både Stockholm og Trollhättan, og har i perioder arbejdet på forskellige teatre i Stockholm og Göteborg i både komedier, drama, og musicals som bl.a. Hairspray (hvor han spillede en kvinderolle). I 2014 spillede Lassgård Karl-Oskar i opsætningen af Vilhelm Mobergs Udvandrerne på Dramaten, over for Stina Ekblad som Kristina. Det var første gang, Lassgård spiller på nationalteatret. 

På film fik Rolf Lassgård fik sit store gennembrud i 1992 med filmen Min store tykke far og modtog bl.a. en Guldbagge (bedste mandlige skuespiller) for sin præstation.  Ligeledes fik han med sin rolle som den indadvendte politimand i filmen Jægerne fra 1996 stor opmærksomhed og ros. Igennem 1990'erne blev Lassgård især kendt for sin rolle som den uortodokse kriminalassistent Gunvald Larsson serien baseret på Sjöwall & Wahlöös Beck-romaner. I 1998 spillede Lassgård den kejtede og godmodige landmand Olof i Colin Nutleys film Under solen, hvilket blev starten på et samarbejde med Nutley i en række film. I 2000'erne spillede Lassgård i ni af Henning Mankells ti romaner om Wallander (Krister Henriksson spillede hovedrollen i den tiende, 2013) hovedrollen som den fraskilte, operaelskende kriminalkommissær Kurt Wallander, der – ikke altid inden for reglerne – forsøger at bekæmpe kriminaliteten i Skåne, samtidigt med han prøver at få styr på sit eget kaotiske privatliv. I Susanne Biers Efter brylluppet fra 2006 oplevedes Lassgård som den rige og tilsyneladende muntre Jørgen Hansson, der under overfladen har en dyster baggrund for alt, hvad han foretager sig.

Blandt Lassgårds personlige interesser er rockmusik og ishockey. En af ungdommens favoritter er Warren Zevon, som Lassgård lyttede flittigt til op til optagelserne af Efter brylluppet.  I ungdomsårene var Lassgård selv aktiv ishockeyspiller og er i dag bestyrelsesmedlem og passioneret tilhænger af Brynäs IF.

Filmografi 
 

 En mand der hedder Ove (2015) 
 Miraklet i Viskan (2014) 
 Jægerne - tilbage til vildmarken (2011) – Erik Bäckström
 Så olika (2009) – Martin Larsson
 En rationel løsning (2009) – Erland Fjellgren
 Hannas valg (2009) – Jonas Dahlberg
 De gales hus (2008) – Freiner
 Angel (2008) – Rick
 Pyramiden (2007) – Kurt Wallander
 Jernets engle (2007) – Kurre
 Den man elsker (2007) – Alf
 Efter brylluppet (2006) – Jörgen Lennart Hansson
 Næste skridt (2005) – Kurt Wallander
 The Queen of Sheeba’s Pearls (2004) – Deafy
 Tre sole (2004) – Torben Barberare
 Cappriciosa (2003) – Henriks far
 Familiehemmeligheder (2001) – Bosse Bendricks
 Gossip (2000) – Magnus Wiktorsson
 Magnetisørens femte vinter (1999) – Dr. Selander
 Hvor regnbuen ender (1999) – Rajje, Raymond
 Under solen (1998) – Olof
 En frysen dröm (1997) – 
 Den hvide løvinde (1996) – Kurt Wallander
 Sånt är livet (1996) – Olle Sundqvist
 Jægerne (1996) – Erik Bäckström
 Hundene i Riga (1997) – Kurt Wallander
 Petri tårer (1995) – Mayor
 Stockholm Marathon (1994) – Gunvald Larsson
 Politimorderen (1994) – Gunvald Larsson
 Manden på balkonen (1994) – Gunvald Larsson
 Sommermord (1994) – Backhammer, politimester
 Roseanna (1993) – Gunvald Larsson
 Polis polis potatismos (1993) – Gunvald Larsson
 Slangebøssen (1993) – Fange
 Brandbilen som forsvandt (1993) – Gunvald Larsson
 Min store tykke far (1991) – Fritz Algot ”Tjaffo” Nilsson
 Önskas (1991) – Bo Roine ”Bosse” Persson
 Limpan (1983) – Vinberg, Køkkenchef

 Tv-film og -serier 

 Hændelser ved vand (2023) – Birger Torbjörnsson
 Frøken Frimands krig (2013) – Ruben
 Uferlos (2013) – Mikkel Nordergren
 Dag (2011-13) – Ernst
 En pilgrims død (2013) – Lars Martin Johansson
 Bella Block (2010) – Gunnar Andersson
 Kennedys Hjerne (2010) – Professor Hellström
 Den fordømte/Manden der ikke var morder (2010-13) – Sebastian Bergman
 Ellas Geheimnis (2009) – Jack Reed
 Brandvæg (2007) – Kurt Wallander
 Møbelhandlerens datter (2006) – Verner Tidman
 Manden som lo (2003) – Kurt Wallander
 Den femte kvinde (2003) – Kurt Wallander
 Vildspor (2003) – Kurt Wallander
 Kvinden i det låste værelse (1998) – Axel Hellner
 Potatishandlaren (1996) – Sture
 Mordere uden ansigt (1995) – Kurt Wallander
 Kejseren af Portugallien (1992) – Agrippa
 Blueprint (1992) – Adam Adler
 Sunes jul (1992) – Skovfogeden

 Teater 

 Udvandrerne (2014) på Dramaten– Karl-Oskar 
 Hairspray (2009) på Chinateatern i Stockholm – Edna Turnblad 
 Brødrene Karamasov (2006) på Folkteatern i Gävleborg i Gävle og Stockholms stadsteater 
 Elling (2005) i Gävle– Kjell Bjarne 
 Sagan Om Orestes (2002) på Folkteatern i Gävleborg i Gävle 
 Stormen (2002) på Stadsteatern i Göteborg – Prospero
 Chicago (2000) på Oscarsteatern i Stockholm – Billy Flynn
 Henrik IV (1997) på Folkteatern Gävleborg i Gävle - Falstaff
 Hesten og tranen (1995) på Orion i Stockholm 
 Frøken Julie (1991) 
 Hamlet (1988) i Gävle - Claudius
 Den Stora Vreden (1988) på Folkteatern Gävleborg i Gävle - Den grå jæger
 Tre søstre Skånska teatern i Landskrona 
 En skærsommernatsdrøm (1979) i Landskrona - Puk
 La strada de l'amore Skånska teatern i Landskrona 

 Lydbøger (udvalg) 
 

 Fotografens död (2012) af Henning Mankell
 Sprickan (2012) af Henning Mankell
 Mannen på stranden (2012) af Henning Mankell
 Hugget (2012) af Henning Mankell
 Pyramiden (2010) af Henning Mankell
 Klockan 10.31 på morgonen i Khao Lak (2007) af Pigge Werkelin og Lena Katarina Swanberg
 Den tredje hemligheten (2007) af Steve Berry
 Kommissarie Tax och konstkuppen (2007) af Elsie Petrén og Annie Huldén
 Ut och stjäla hästar (2007) af Per Pettersson
 Kommissarie Tax på spåret (2007) af Elsie Petrén og Annie Huldén
 Man med kapuschong (2007) af Peter Gissy 

 Tegnefilm 

 Tarzan (1999) – Clayton (stemme)

 Kortfilm 

 Kyrkkaffe (1989) – Cantorn

 Priser 

 Carrousel internationall du Film de Rimouski i Canada, bedste skuespiller (2004) i Capricciosa Filmpublicisternes pris, Årets filmpar, (1997) for Jægerne Guldbagge, bedste skuespiller, (1993) for Min store tykke far Festivalpris i Rouen, bedste skuespiller, (1994) for Min store tykke far''

Udmærkelser 

Studieoptagelserne til omkring halvdelen af alle svenske film foregår i Trollhättan (”Trollywood”), og i byens hovedgade findes Walk of Fame, hvor fliser med stjerner hylder 17 af de mest kendte skuespillere, der har indspillet film her. Rolf Lassgård er her bl.a. i selskab med Mikael Persbrandt, Marie Richardson, Pernilla August, Stellan Skarsgård, Lauren Bacall og Nicole Kidman.

Referencer

Eksterne henvisninger 

 

Filmskuespillere fra Sverige
Teaterskuespillere fra Sverige